אלמה וייך חושן

אלמה וייך חושן (נולדה ב-5 בספטמבר 1965) היא מחזאית ובמאית תיאטרון ישראלית.

ביוגרפיה 
וייך חושן נולדה ב-1965, גדלה בתל אביב ולמדה בתיכון אליאנס. במשך שנים עסקה בעריכת דין ושימשה כיועצת משפטית לחברות הכבלים.

בשנת 2001 החליטה לשנות את חייה ונרשמה ללימודי בימוי והוראת תיאטרון בסמינר הקיבוצים. מאז היא כותבת, מביימת ומפיקה את יצירות התיאטרון שלה, וכן מורה לדרמה ורכזת מגמת תיאטרון בתיכון בן-צבי בקריית אונו.

ב-2011 ראה אור רומן הביכורים שלה, כף רגלו של הסוס, בהוצאת זמורה ביתן.

הצגות שכתבה או ביימה 
 מפלט ים - מחזה מאת אדוארד אלבי בכיכובם של דויד בילנקה וגילה פוליצר. צוותא, 2007
 הדרך למטה - במסגרת פסטיבל תיאטרון קצר. צוותא, 2009.
 מוכרת הנעליים - מחזה קצר על יחסי כוחות בין גבר לאשה ועל הטרדה מינית במסגרת פסטיבל תיאטרון קצר, 2012
 תג מחיר - זוכה צל"ש למחזה ולשחקנים הטובים בפסטיבל עכו 2013
 על הבגידה - מותחן פסיכולוגי של מאבק כוחות בין גבר לאישה. תמונע, 2014
 השליח - הצגה על רצח שליח האו"ם הרוזן ברנדוט ב-1948. תמונע 2015
 למה רק כבשים - מחזה על פי ספרה של אלינוער קלר, במסגרת פסטיבל חיפה הבינלאומי להצגות ילדים. תיאטרון אורנה פורת, 2016
 לרעך כמוך - כתיבה בשיתוף נוגה אלקין אפרת והמטה למאבק בגזענות. תמונע, 2016
 קין - הצגת יחיד של אייל שכטר. כתיבה במשותף עם נאוה צוקרמן ובבימויה. תמונע, 2017
 שלוש מלכות ופילגש - טקסטים למופע מן המקורות על דמויותיהן של מיכל בת שאול, אביגיל אשת נבל, בת שבע אשת אוריה החתי ורצפה בת איה. קבוצת התיאטרון הירושלמי, 2019
 חופש מוחלט - עיבוד ובימוי במשותף עם נוגה אפרת לספרו של פאבלו קאצ'ז'יאן. המסע של שני היצורים האנושיים האחרונים, בעולם המסכים והאינסטגרם. תמונע, 2020
 מנחם יוצא למלחמה - מחזה שכתבה וייך עם אחיה דדי גל, המבוסס על סיפור אמיתי שקרה להם, בו תמונה של משפחתם התפרסמה במפתיע במוסף "שבעה ימים" של ידיעות אחרונות. תמונע, 2021
 אדמה דקה - מחזה מאת יהושע סובול. תמונע, 2021
 פדרה אהובתי - עיבוד מודרני לסיפור המיתולוגי של פדרה. תמונע, 2021
 בוקר טוב מר היימר - על פי ספרו של אמנון שמוש. קבוצת התיאטרון הירושלמי, 2022
 fake - סאטירה פוליטית עכשווית בהשראת ספר מלכים. תמונע, 2022
 משחק מסוכן - מחזה בבימויו של אורי מורג. הקאמרי, 2022

חיים אישיים 
אימה של אלמה, שושנה וייך-שחק, היא מוזיקולוגית ואשת חינוך מוזיקלי אשר השפיעה רבות על החינוך המוזיקלי במחוז תל אביב, בהיותה מפקחת על החינוך המוזיקלי בסוף המאה ה-20 ובתחילת המאה ה-21.

אביה, הנרי וייך, הוא סופר המפרסם את ספריו במקסיקו.

אחותה אלה וייך הייתה רקדנית פלמנקו בספרד, אחיה דדי גל הוא סטנדאפיסט ואחותה אוריאנה וייך עוסקת בקולנוע.

נשואה ליואב חושן, איש הייטק וקלידן ב'להקה פיקטיבית'. לשניים בן ותאומות.

הערות שוליים 

מחזאיות ישראליות
במאיות תיאטרון ישראליות
בוגרות תיכון אליאנס (תל אביב)
בוגרות סמינר הקיבוצים
עורכות דין ישראליות
מחזאים ישראלים
במאי תיאטרון ישראלים
עורכי דין ישראלים
מורים בישראל
מורות בישראל
יועצים משפטיים ישראלים
יועצות משפטיות ישראליות
מחזאיות כותבות עברית
מחזאים כותבי עברית
בוגרי סמינר הקיבוצים
בוגרי תיכון אליאנס (תל אביב)
ישראליות שנולדו ב-1965
ישראלים שנולדו ב-1965